Φρεσέντα

Η Φρεσέντα, γαλλ.: Fressenda (λατιν.: Fre[de]sendis) ήταν Νορμανδή ευγενής του 11ου αι. και σύζυγος του Τανκρέδου των Οτβίλ. Είναι γνωστή ως η μητέρα του Ροβέρτου Γυισκάρδου και του Ρογήρου Α΄ κόμη της Σικελίας.

 Όνομα 
Ο Γκοφρέντο Μαλατέρρα κατέγραψε το όνομά της ως Frensendis  και ο Oρντέρικ Βιτάλις ως Fredesendis  στα λατινικά. Το όνομά της έχει μεταφραστεί στα αγγλικά ως Fresenda  ή Fressenda   στην αγγλική λογοτεχνία.

 Προέλευση 
Η καταγωγή της Φρεσέντας δεν είναι γνωστή. Ο σύγχρονος ιστορικός Γκοφρέδο Μαλατέρρα έγραψε ότι ήταν «μία κυρία που σε καταγωγή και ηθική δεν ήταν καθόλου κατώτερη από την πρώτη σύζυγο του Ωτβίλ», αναφερόμενος στον πρώτο γάμο του Τανκρέδου, ο οποίος ήταν από αξιοσέβαστη καταγωγή. 

Μερικοί ιστορικοί έχουν υποστηρίξει ότι η Φρεσέντα ήταν νόθη κόρη του Ριχάρδου Β΄ δούκα της Νορμανδίας.   Η ιστορικός Ελίζαμπεθ φαν Χάουτς απορρίπτει αυτόν τον ισχυρισμό, ως μύθο του 16ου αι. χωρίς αποδεικτικά στοιχεία. 

Ο ιστορικός Γκράχαμ Λάουντ έγραψε ότι ο Ζιράρντ του Μπουοναλμπέργκο μπορεί να ήταν συγγενής με τη Φρεσέντα, για να εξηγήσει την ακλόνητη αφοσίωσή του στον Ροβέρτο Γυισκάρδο, τον γιο της, παρά το διαζύγιο του Ροβέρτου με την Αλμπεράλντα, εκ πατρός θεία τού Ζιράρντ. Παραδέχεται ότι πρόκειται μόνο για εικασίες. 

 Βιογραφία 
Τα πρώτα χρόνια της ζωής της Φρεσέντα είναι άγνωστα, αλλά κάποια στιγμή παντρεύτηκε τον Τανκρέδο των Οτβίλ/Αλταβίλα στη Νορμανδία. Ήταν χήρος, μικρός άρχοντας της Ωτβίλ-λα-Γκισάρ στη δυτική Νορμανδία. Η πρώτη σύζυγος τού Τανκρέδου ήταν κοντά του, αλλά απεβίωσε όταν ήταν ακόμη αρκετά νέος για να ξανανυμφευτεί. 

 Οικογένεια 
Με τον Τανκρέδο, η Φρεσέντα απέκτησε τουλάχιστον επτά γιους και μία κόρη. Ο Τανκρέδος είχε ήδη πέντε γιους από τον πρώτο του γάμο. Λέγεται ότι αυτή μεγάλωσε όλους τούς γιους και τούς θετούς γιους της δίκαια. 

Δεδομένου ότι η κληρονομιά του Τανκρέδου ήταν πολύ μικρή για να μοιραστεί εξίσου και στους 12 γιους τους, κατέστη απαραίτητο να αναζητήσουν την τύχη τους αλλού.  Αρχικά, οι μεγαλύτεροι θετοί γιοι της Φρεσέντα έφυγαν για την Ιταλία  1035.  Μόλις άκουσαν για την επιτυχία τους στην εξασφάλιση της κομητείας της Απουλίας &ς Καλαβρίας, ο μεγαλύτερος γιος της, Ροβέρτος Γυισκάρδος, κλήθηκε να τους ακολουθήσει, ακολουθούμενος σύντομα από τον Μώζερ, τον Γουλιέλμο και τον μικρότερο γιο, τον Ρογήρο (Α΄). Η κόρη της, Φρεσέντα, έφυγε επίσης με τους αδελφούς και παντρεύτηκε έναν Νορμανδό άρχοντα,  τον Ριχάρδο Α΄ κόμη της Κάπουα.  Οι υπόλοιποι γιοι της, ο Ωμπρέ, ο Ουμβέρτος και ο Τανκρέδος, φαίνεται ότι έμειναν πίσω στη Νορμανδία και ξεχάστηκαν από την ιστορία. Η ίδια η Φρεσέντα έφυγε για την Ιταλία μετά το τέλος τού συζύγου της σε άγνωστη ημερομηνία. 
δεξιά|μικρογραφία|Ερείπια της μονής της Αγίας Ευφημίας.

 Το τέλος 
Δεν είναι γνωστό πότε απεβίωσε η Φρεσέντα, αλλά τάφηκε στο αβαείο της Αγίας Ευφημίας που ίδρυσε ο δούκας Ροβέρτος, ο γιος της, το 1062 για τον ηγούμενο Ροβέρτο ντε Γκραντμεσνίλ, ο οποίος έφυγε από τη Νορμανδία.  Η κληρονομιά τής Φρεσέντας επέζησε μέσω των γιων της, Ροβέρτου Γυισκάρδου κόμη της Απουλίας & Καλαβρίας και Ρογήρου Α΄ κόμη της Σικελίας, οι οποίοι και οι δύο μνημονεύονται ως ηγεμόνες στην ηπειρωτική Ιταλία και στο νησί της Σικελίας αντίστοιχα. 

 Οικογένεια 
 Ροβέρτος Γυισκάρδος (απεβ. 1085), δούκας της Απουλίας & Καλαβρίας   
 Μάουζερ (απεβ. 1064)  
 Γουλιέλμος (απεβ. το 1080)  
 Ωμπρέ  
 Ουμβέρτος  
 Τανκρέδος  
 Φρουμεντίνη
 Ρογήρος Α΄ (απεβ. 1101), κόμης της Σικελίας   
 Φρεσέντα (απεβ. 1078), σύζυγος του Ριχάρδου Α΄ κόμη της Κάπουα  

 Αναφορές 

 Πρωτογενείς πηγές 



 Δευτερογενείς πηγές 







Κατηγορία:Οίκος των Ωτβίλ